Selvä enemmistö irlantilaisista on äänestänyt abortin laillistamisen puolesta.

66,4 prosenttia irlantilaisista äänesti aborttikiellon kumoamisen puolesta ja 33,6 prosenttia sitä vastaan.

Kyllä-ääniä annettiin 1 429 981 ja ei-ääniä 723 632 eli kyllä-ääniä annettiin 706 349 enemmän.

Äänestysprosentti oli 64.

Abortin kannattajien voitettua hallitus esittää lakia, joka sallii abortin kaikissa tapauksissa 12. raskausviikkoon asti.

Lakiesitys sallii abortin 24. raskausviikkoon asti, jos äidin henki tai terveys on vaarassa tai sikiöllä on kuolemaan johtava vamma.

Irlantilaiset äänestivät perustuslain muuttamisesta Äänestäjiltä kysyttiin, haluavatko he kumota perustuslain 8. lisäyksen. Sen mukaan syntymättömällä lapsella ja äidillä on yhtäläinen oikeus elämään.

Nykyisellään abortti sallitaan vain, jos äidin henki on vaarassa. Ei esimerkiksi raiskaus- tai insestitapauksissa.

Jos kyllä-äänet voittavat, hallitus esittää lakia, joka sallii abortin kaikissa tapauksissa 12. raskausviikkoon asti.

Irlannin pääministerin Leo Varadkarin mukaan uusi laki on tarkoitus saada voimaan vuoden loppuun mennessä.

Pääministeri Varadkar ylisti tulosta. Varadkarin mukaan kyseessä oli hiljaisen vallankumouksen huipentuminen.

Kansanäänestyksessä äänestettiin aborttilainsäädännön muuttamisesta eli perustuslain kahdeksannen lisäyksen kumoamisesta.

Ennen lakimuutosta abortti sallitaan Irlannissa vain, jos äidin henki on vaarassa.

Lisää aiheesta:

Naisasialiiton pääsihteeri: Irlannin äänestystulos voi avata tietä abortin vapauttamiselle laajemminkin

Irlanti ei salli raskaudenkeskeytystä, vaikka sikiön vamma johtaisi varmaan kuolemaan – Aborttimatka Englantiin oli ”elämäni kauhein kokemus”